Ibisfamilien

**Ibisfamilien**, *Threskiornithidae*, omfattar 32 artar av store vassfuglar, med to undergrupper, ibisar og skeistorkar. Medlemmene av familien har lange, breie venger med 11 handsvingfjør og rundt 20 armsvingfjør. Dei er gode flygarar og dessutan dyktige til å glideflyge. Kroppen har ein tendens til å vere langstrakt, halsen og beina er lange. Nebbet er langt, hos ibisar nedoverbøygd, men hos skeistorkar rettpeikande og karakteristisk flatt. Dette er store fuglar, men berre mellomstore blant fuglane i ordenen storkefuglar. Storleiken varierer frå olivenibis, *Bostrychia olivacea*, på 45 cm og 450 gram, til kjempeibis, *Thaumatibis gigantea*, 100 cm og 4,2 kg. 

Dei er distribuerte over nesten heile verda, og finst nesten kvar som helst av område med stilleståande eller sakteflytande ferskvatn eller brakkvatn. Ibisar finst dessutan i tørrare område, òg på avfallsplassar utanfor byar. Alle artane er aktive på dagtid, nyttar dagen til å samle føde på eit breitt spekter av virvellause dyr og små virveldyr. Ibisar søkjer med nebbet i blaut jord eller søle, skeistorkar svingar nebbet frå side til side i grunt vatn. Dei kviler om natta i tre nær vatn. Dei er selskaplege, et, kviler og flyg saman, gjerne i formasjon. 

Ibisar er kolonihekkarar, skeistorkar hekkar oftare i små grupper eller enkeltvis. Begge grupper byggjer nesten alltid reir i tre som heng over vatn, men nokon gonger på øyar eller småøyar i sumpar. Vanlegvis byggjer hofuglen ein solid reirstruktur av siv og pinnar som hannfuglen skaffar. Typisk storleik på kull er 2 til 5; klekkinga skjer asynkron. Begge kjønna rugar på skift, og etter klekking fôrar dei ungane med oppgulp av matdelar. To eller tre veker etter klekking, treng ikkje ungane lenger varme frå foreldra og kan forlate reiret, men returnerer å bli mata av foreldra.

## Artslista
Ibisar og skeistorkar  i rekkjefølgje etter Clementslista versjon 6.8 frå august 2013 med norske namn etter *Norske navn på verdens fugler*.

**Slekt ''[[Eudocimus]]***
* [[Kvitibis]], *Eudocimus albus*, White Ibis, <small>LC, Linné, 1758</small>
* [[Raudibis]], *Eudocimus ruber*, Scarlet Ibis, <small>LC, Linné, 1758</small>

*'Slekt *[[Plegadis]]***
* [[Bronseibis]], ''Plegadis falcinellus'', Glossy Ibis, <small>LC, Linné, 1766</small>
* [[Kvitgrimeibis]], ''Plegadis chihi'', White-faced Ibis, <small>LC, Vieillot, 1817</small>
* [[Punaibis]], ''Plegadis ridgwayi'', Puna Ibis, <small>LC, Allen, 1876</small>

**Slekt *Lophotibis***
* [[Madagaskaribis]], ''Lophotibis cristata'', Madagascar Ibis, <small>NT, Boddaert, 1783</small>

**Slekt *Cercibis***
* [[Langhaleibis]], ''Cercibis oxycerca'', Sharp-tailed Ibis, <small>LC, Spix, 1825</small>

**Slekt *Mesembrinibis***
* [[Grønnakkeibis]], ''Mesembrinibis cayennensis'', Green Ibis, <small>LC, Gmelin, 1789</small>

**Slekt *Phimosus***
* [[Raudmaskeibis]], ''Phimosus infuscatus'', Bare-faced Ibis, <small>LC, Lichtenstein, 1823</small>

**Slekt *[[Theristicus]]***
* [[Gråibis]], ''Theristicus caerulescens'', Plumbeous Ibis, <small>LC, Vieillot, 1817</small>
* [[Gulhalsibis]], ''Theristicus caudatus'', Buff-necked Ibis, <small>LC, Boddaert, 1783</small>
* [[Patagoniaibis]], ''Theristicus melanopis'', Black-faced Ibis, <small>LC, Gmelin, 1789</small>

**Slekt *[[Threskiornis]]***
* [[Heilagibis]], ''Threskiornis aethiopicus'', Sacred Ibis, <small>LC, Latham, 1790</small>
* [[Orientibis]], ''Threskiornis melanocephalus'', Black-headed Ibis, <small>NT, Latham, 1790</small>
* [[Australibis]], ''Threskiornis moluccus'', Australian Ibis, <small>LC, Cuvier, 1829</small>
* [[Stråibis]], ''Threskiornis spinicollis'', Straw-necked Ibis, <small>LC, Jameson, 1835</small>

**Slekt *[[Pseudibis]]***
* [[Raudvorteibis]], ''Pseudibis papillosa'', Red-naped Ibis, <small>LC, Temminck, 1824</small>
* [[Blånakkeibis]], ''Pseudibis davisoni'', White-shouldered Ibis, <small>CR, Hume, 1875</small>
* [[Kjempeibis]], ''Pseudibis gigantea'', Giant Ibis, <small>CR, Oustalet, 1877</small>

**Slekt *[[Geronticus]]***
* [[Skalla ibis]], ''Geronticus eremita'', Waldrapp, <small>CR, Linné, 1758</small>
* [[Raudkroneibis]], ''Geronticus calvus'', Bald Ibis, <small>VU, Boddaert, 1783</small>

**Slekt *Nipponia***
* [[Japanibis]], ''Nipponia nippon'', Crested Ibis, <small>EN, Temminck, 1835</small>

**Slekt *[[Bostrychia]]***
* [[Olivenibis]], ''Bostrychia olivacea'', Olive Ibis, <small>LC, Du Bus De Gisignies, 1838</small>
* [[Flekkibis]], ''Bostrychia rara'', Spot-breasted Ibis, <small>LC, Rothschild, Hartert & Kleinschmidt, 1897</small>
* [[Hadadaibis]], ''Bostrychia hagedash'', Hadada Ibis, <small>LC, Latham, 1790</small>
* [[Flikibis]], ''Bostrychia carunculata'', Wattled Ibis, <small>LC, Rüppell, 1837</small>

**Slekt *[[Platalea]]**'
* [[Skeistork]], *Platalea leucorodia*, Eurasian Spoonbill, <small>LC, Linné, 1758</small>
* [[Kongeskeistork]], *Platalea regia*, Royal Spoonbill, <small>LC, Gould, 1838</small>
* [[Afrikaskeistork]], *Platalea alba*, African Spoonbill, <small>LC, Scopoli, 1786</small>
* [[Kinaskeistork]], *Platalea minor*, Black-faced Spoonbill, <small>EN, Temminck & Schlegel, 1849</small>
* [[Gulnebbskeistork]], *Platalea flavipes*, Yellow-billed Spoonbill, <small>LC, Gould, 1838</small>
* [[Rosenskeistork]], *Platalea ajaja*, Roseate Spoonbill, <small>LC, Linné, 1758</small>
</div>
== Kjelder ==
<div class="references-small">
* *Denne artikkelen bygger dels på «Threskiornithidae» frå , den 22. september 2009''

## Bakgrunnsstoff
* Videoar med ibisar og skeistorkar hos Internet Bird Collection